cyanic-selkie/wikianc huggingface dataset:
சிங்கப்பூர்
போக்குவரத்து
ஆசியாவில் பன்னாட்டு போக்குவரத்தின் முக்கிய மையமாகச் சிங்கப்பூர் விளங்குகிறது. 2005ல் சிங்கப்பூர் துறைமுகம் 1.15 மில்லியன் டன் (கப்பலின் மொத்த சுமையளவு) கையாண்டது. சாங்காய் துறைமுகத்துக்கு அடுத்தபடியாக அதிக அளவான சரக்குகளை (423 மில்லியன் டன்) கையாண்டது. கப்பலின் பொருட்களை வேறு கப்பலுக்கு மாற்றும் முதன்மை மையமாகவும் திகழ்கிறது. கப்பல்கள் எரிபொருளை நிரப்பும் மையமாகவும் திகழ்கிறது.
தென்கிழக்காசியாவின் வானூர்தி மையமாகச் சிங்கப்பூர் விளங்குகிறது. இலண்டனிலிருந்து சிட்னி செல்லும் வானூர்திகள், பயணிகள் இடைத்தங்கும் இடமாகவும் சிங்கப்பூர் விளங்குகிறது. சிங்கப்பூரில் 8 வானூர்தி நிலையங்கள் உள்ளன. சிங்கப்பூர் சாங்கி வானூர்தி நிலையம் 80 வானூர்தி நிறுவனங்கள் வந்து செல்லும் இடமாக உள்ளது. இவை 68 நாடுகளில் உள்ள 302 நகரங்களை இணைக்கின்றன. சிங்கப்பூர் வான்வழி இந்நாட்டின் தேசிய வானூர்தியாகும்.
வெளி இணைப்புகள்
பகுப்பு:தென்கிழக்கு ஆசிய நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஆசியத் தலைநகரங்கள் பகுப்பு:தீவு நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
கங்களாஞ்சேரி அங்காளம்மன் கோயில்
கங்களாஞ்சேரி அங்காளம்மன் கோயில் தமிழ்நாட்டில் நாகப்பட்டினம் மாவட்டம், கங்களாஞ்சேரி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காடவர்
காடவர்கள் எனப்படுவோர் கிபி 13, 14-ம் நூற்றாண்டுகளில் தென்னிந்தியாவின் சில பகுதிகளை ஆண்ட அரசக் குலத்தவர் ஆவர். பல்லவர்களோடு தொடர்புடைய இவர்கள் கடலூர் பகுதியில் ஆட்சி புரிந்து வந்தனர்.
முதலாம் கோப்பெருஞ்சிம்மன், இரண்டாம் கோப்பெருஞ்சிம்மன் ஆகியோரின் ஆட்சிக் காலத்தில் காடவர்களின் வல்லமை தழைத்தோங்கி விளங்கியது. இவர்கள், மூன்றாம் இராசராசன், மூன்றாம் இராசேந்திரன் ஆகியோரின் தலைமையில் பெருமை மங்கத் துவங்கியிருந்த சோழப் பேரரசையே எதிர்க்கும் வல்லமைப் பெற்றிருந்தார்கள். வட ஆற்காட்டிலும், தென் ஆற்காட்டிலும், செங்கற்பட்டிலும் இவ்விரு மன்னர்கள் பலக் கல்வெட்டுக்களை விட்டுச் சென்றுள்ளனர்.
தோற்றம்
மகேந்திரவர்மன் I, நரசிம்மவர்மன் I, நரசிம்மவர்மன் II ஆகியோரின் பட்டப் பெயர்களுள் ஒன்றாகக் காடவன் என்பதுக் காணப்படுகிறது. எழுத்தாசிரியர்கள், பல்லவர்களைக் காடவர், தொண்டையார், காடுவெட்டி என்ற பெயர்களால் குறிப்பிடுவதைப் பல்வேறு நூல்களில் காணலாம். காடவர்களுக்கும் பல்லவர்களுக்கும் உள்ள உறவு குறித்து காஞ்சிபுரத்தில் கிடைத்த கல்வெட்டுகளில் விரிவாக பதிவு செய்யப்பட்டுள்ளது. சிம்மவிஷ்ணுவின் சகோதரன் பீமவர்மன் வழி வந்த மன்னர்களே இந்தக் காடவர்கள். பல்லவமல்லன் என்றழைக்கப்பட்ட நந்திவர்மன் II 'காடவர்களின் குலப்பெருமையை உயர்த்தப் பிறந்தவன்' என்றுப் போற்றப்பட்டான்.
வளர்ச்சி
சோழர்களின் கீழ் குறுநில மன்னர்களாக இருந்த காடவர்களின் ஆதிக்கம் குலோத்துங்க சோழன் III காலத்தில் அதிகரிக்கத் தொடங்கியது. காடவக் குறுநில மன்னர்கள் குறித்த வரலாற்றுச் செய்திகள் அதிகம் கிடைக்கவில்லை. முதலாம் கோப்பெருஞ்சிம்மன், 1186-ம் ஆண்டுக் காலத்தில் கூடலூரை ஆண்ட வீரசேகரனின் வழிவந்த மணவாளப்பெருமாளின் மகனாக இருக்க வாய்ப்பு இருக்கிறது.
சோழநாட்டுப் பெண்ணை மணம் புரிந்திருந்த முதலாம் கோப்பெருஞ்சிம்மன், மூன்றாம் குலோத்துங்கனின் அவையில் அதிகாரியாக இருந்தான். 1216-ல் பாண்டியர்கள் சோழ நாட்டின் மீது படையெடுத்தபோது முதலாம் கோப்பெருஞ்சிம்மன் சேந்தமங்கலத்தில் ஒளிந்துக்கொண்டு தன் வலிமையைப் பெருக்கிக் கொண்டான். இந்த வாய்ப்பைப் பயன்படுத்திக் கொண்டுக் காடவர்கள் தங்கள் ஆதிக்கத்தை சிறிது சிறிதாக அதிகரித்து வந்தனர். இறுதியில், இலங்கை மன்னன் இரண்டாம் பராக்கிரம பாகூவின் உதவியுடன் மூன்றாம் இராசராச சோழனைத் தோற்கடித்துச் சிறைப்படுத்தினான். முதலாம் கோப்பெருஞ்சிம்மனின் மகன் இரண்டாம் கோப்பெருஞ்சிம்மனின் ஆட்சிக் காலத்தில் காடவர்களின் அரசு மேலும் விரிவடைந்தது. கடைசி சோழ மன்னனான மூன்றாம் இராசேந்திரன் இரண்டாம் கோப்பெருஞ்சிம்மனின் உதவியுடந்தான் அறியணை ஏறினான். அவர்களுடைய உறவு பகையும் நட்பும் கலந்த ஓர் உறவாக விளங்கியது.
சமயப் பணி
காடவ மன்னர்கள் கோயில்களுக்குக் கொடைகளை வாரி வழங்கினர். பல புதியக் கோயில்கள், சிற்றூர்கள், சத்திரங்கள், சாலைகள் ஆகியவற்றைத் தோற்றுவித்தனர். ஆளப்பிறந்தீசுவரம் உடையார், அழகியப் பல்லவந்தோப்பு, அழகிய பல்லவன் சந்தி, கோப்பெருஞ்சிங்கன் தெரு போன்ற இடங்கள் அவற்றுக்குச் சான்றாக இன்றும் விளங்குகின்றன. சேந்தமங்கலத்தில் காணப்படும் கோட்டைச் சிதிலங்கள் சிறிதுக் காலமேத் தழைத்தோங்கியக் காடவர்களின் பெருமையை உலகுக்கு எடுத்துக்காட்டுகின்றன.
உசாத்துணை
‎
பகுப்பு:தமிழ்நாட்டு வரலாறு பகுப்பு:தென்னிந்தியக் குறுநில மன்னர் பகுப்பு:இந்திய அரச மரபுகள்
பய்யனூர் முரளி
பய்யனூர் முரளி என்பவர் ஒரு மலையாள நாடக நடிகரும், இயக்குனரும் ஆவார். இவர் நூற்றுக்கும் அதிகமான நாடகங்களில் நடித்துள்ளார்.
வாழ்க்கைக்குறிப்பு
கண்ணூர் மாவட்டத்தில் பய்யன்னூர்க்கு அருகில் உள்ள அன்னூரில் பிறந்தார். சகாவ்‌, பழஸ்ஸி ராஜா உட்பட்ட நாடகங்களில் முதன்மை வேடங்களில் நடித்துள்ளார். 2002-ல் எர்ணாகுளத்தில் கலாசேதன என்னும் நாடகக்குழுவைத் தொடங்கினார். அமதன், சிநேககாயகன், ஆராதகன், நன்மனிறஞ்சவன், விஸ்வனாயகன் உட்பட்ட நாடகங்களை இக்குழுவினர் நடித்தனர். பத்மஸ்ரீ அம்பாட்டு கேசவன் என்னும் நாடகத்தில் அம்பாட்டு கோவிந்தமேனோன் என்னும் முதன்மை கதாபாத்திரத்தில் நடித்தார். இதனை இயக்கி, தயாரித்தவரும் இவரே.
2013-ல் வெளியான 3ஜி என்னும் மலையாளத் திரைப்படத்தில் அமைச்சர் வேடத்தில் நடித்தார்.
விருதுகள்
நான்கு முறை கேரள மாநில விருதுகளைப் பெற்றுள்ளார். கண்ணூர் சங்கசேதனையின் உணர்த்துபாட்டு என்னும் நாடகத்திற்காகவும் விருது கிடைத்தது
தேவஸ்‌பந்தனம் என்னும் நாடகத்தினை இயக்கியதற்காக 2002-ல் மிகச் சிறந்த இயக்குனருக்கான விருது கிடைத்தது. 2003-ல் சகுனி என்னும் நாடகத்தினை இயக்கியதற்காகவும் 2004-ல் சிநேககாயகன் என்னும் நாடகத்தினை இயக்கியதற்காகவும் விருதுகள் கிடைத்தன.
160-ற்கும் அதிகமான விருதுகளைப் பெற்றுள்ளார். திக்குறிசி பௌண்டேஷன், அச்சன்குஞ்சு விருது, சங்ஙனாசேரி நடராஜன் விருது முதலியனவும் பெற்றுள்ளார்.
சான்றுகள்
பகுப்பு:மலையாள நபர்கள் பகுப்பு:நாடக இயக்குனர்கள் பகுப்பு:வாழும் நபர்கள்
திருவிடவாசல் ஊராட்சி
திருவிடவாசல் ஊராட்சி (Thiruvidavasal Gram Panchayat), தமிழ்நாட்டின் திருவாரூர் மாவட்டத்தில் உள்ள கொரடாச்சேரி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3130 ஆகும். இவர்களில் பெண்கள் 1642 பேரும் ஆண்கள் 1488 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எம்மலின் பான்கர்ஸ்ட்
எம்மலின் பான்கர்ஸ்ட் (Emmeline Pankhurst, 15 ஜூலை, 1858 - 14 ஜூன், 1928 ) ஒரு பெண் அரசியல் போராளி ஆவார். பெண்களுக்கான வாக்குரிமைக்காகக் குரல் கொடுத்து அதை பெற்றுத் தந்த உலகின் முதல் பெண். 1999 ஆம் ஆண்டு டைம் இதழ் இவரை 20 ஆம்  நூற்றாண்டின் முக்கிய 100 நபர்களில் ஒருவராக அறிவித்தது.
பிறப்பு, ஆரம்ப வாழ்க்கை
இவர் 1858ம் ஆண்டு ஜூலை மாதம் 15ம் நாள் இங்கிலாந்தில் பிறந்தார். சிறுவயதிலே பெண்களுக்கு எதிரான கொடுமைகள் பலவற்றையும் கண்டு வேதனையடைந்தார். இந்த நிலைமையை மாற்றி அமைக்க உறுதியேற்றார்.
அரசியல் வாழ்க்கை
அவர் வாழ்ந்த காலத்தில் பெண்களுக்கு வாக்கு உரிமை மறுக்கப்பட்டது. இதனை “சீர்தூக்கிப் பார்த்து வாக்களிக்கும் திறன் பெண்பாலுக்கு இல்லை" என்று கேலி பேசப்பட்டது. பெண்கள் இயக்கத்தில் சேர்ந்து எம்மலின் அவர்களின் முன்னேற்றத்திற்காகக் குரல் கொடுக்கத் தொடக்கினார். இதன் பிறகு, 1898ல் "மகளிர் சமுதாய மற்றும் அரசியல் கூட்டமைப்பு" என்ற அமைப்பை உருவாக்கினர். இவரின் நீண்டக் காலப் போராட்டத்திற்கு பலனிளிக்கும் விதமாக 1918ல் மக்கள் பிரதிநிதித்துவச் சட்டம் 30 வயதிற்கு மேற்பட்ட பெண்களுக்கு வாக்குரிமை அளித்தது.
இறப்பு
தொடர்ந்து பெண்களின் உரிமைகளுக்காக குரல் கொடுத்த எம்மலின் 1928ம் ஆண்டு ஜூன் மாதம் 14ம் நாள் மரணமடைந்தார்.
வெளி இணைப்புகள்
பகுப்பு:1858 பிறப்புகள் பகுப்பு:1928 இறப்புகள் பகுப்பு:பெண்கள் உரிமைகள் செயற்பாட்டாளர்கள் பகுப்பு:இங்கிலாந்து நபர்கள் பகுப்பு:பெண்ணிய வரலாறு
புரோட்டான்பகுப்பு
புரோட்டான்பகுப்பு (Protonolysis) என்பது வேதிப்பிணைப்பில் அமிலங்களால் உருவாக்கப்படும் பிளவைக் குறிக்கும். முனைவு Mδ+-Rδ- பிணைப்பு இவ்வினைக்கு அவசியம் என்றாலும், கரிமவுலோக வேதியியலில் புரோட்டான் பகுப்பு வினைக்கு ஏராளமான உதாரணங்கள் உள்ளன. இங்குள்ள δ+ மற்றும் δ- என்பவை பிணைப்பில் ஈடுபடும் அணுக்களுடன் தொடர்புடைய பகுதி நேர் மின்சுமை மற்றும் பகுதி எதிர் மின்சுமையைக் குறிப்பிட்டுக் காட்டுகிறது. மேற்கண்டவகையிலான பிணைப்புகளைப் பெற்றுள்ள சேர்மங்கள் அமிலங்களுடன் (HX) வினைபுரியும் போது பிணைப்புகளில் பிளவு உண்டாகிறது.
M-R + HX → M-X + H-R
புரோட்டான் பகுப்பு வினையில் நீராற்பகுப்பு வினை (X− = OH−) சிறப்பிடம் பெறுகிறது. நீராற்பகுப்பு வினைக்கு ஏற்புடைய சேர்மங்கள் புரோட்டான் பகுப்பு வினைக்கும் உட்படுகின்றன.
ஐதரைடுகள்
போரோ ஐதரைடு எதிர்மின் அயனிகள் வலிமை குறைந்த அமிலங்களுடனுடம் வினைபுரிய ஏற்புடையனவாக உள்ளன. இதனால் ஒன்று அல்லது அதற்கு மேற்பட்ட B-H பிணைப்புகளில் புரோட்டான் பகுப்பு வினை நிகழ்கிறது. சோடியம் போரோ ஐதரைடு அசிட்டிக் அமிலத்துடன் வினைபுரிந்து டிரையசிட்டாக்சிபோரோ ஐதரைடு உருவாதல் புரோட்டான் பகுப்பு வினைக்கு ஒரு எடுத்துக்காட்டாகும் :
இதேபோன்ற வினைகள் நேர்மின்சுமை தனிமங்களாக அறியப்படும் தனிமங்களின் ஐதரைடுகளில் நிகழ்கின்றன. உதாரணம்: இலித்தியம் அலுமினியம் ஐதரைடு.
ஆல்க்கைல்
பல உலோகங்களின் ஆல்க்கைல் வழிப்பொருட்கள் புரோட்டான் பகுப்பு வினைக்கு உட்படுகின்றன. மிகை நேர்மின் சுமை தனிமங்களாக அறியப்படும் துத்தநாகம், மக்னீசியம், இலித்தியம் போன்றவற்ரின் ஆல்க்கைல் வழிபொருட்களுக்கு தண்ணீரே வினைக்கு போதுமான அமிலமாக உள்ளது. இந்நிகழ்வுகளில் வினை நீராற்பகுப்பு வினை என்று அழைக்கப்படுகிறது. கனிம அமிலங்கள் சேர்க்கப்படுவதால் நிகழும் புரோட்டான் பகுப்பு வினைகள் சில சமயங்களில் உலோக மையங்களில் இருக்கும் கரிம ஈந்தணைவிகளை நீக்கம் செய்யப் பயன்படுகிறது.
நைட்ரைடுகள், பாசுபைடுகள், சிலிசைடுகள் மற்றும் பிற இனங்கள்
மிகைமின்சுமை கொண்ட எதிர்மின் அயனிகளைப் பெற்றுள்ள கனிம வேதியியல் பொருட்களும் புரோட்டான் பகுப்பு வினைக்கு ஆட்படுகின்றன. நைட்ரைடுகள் (N3−), பாசுபைடுகள் (P3−), சிலிசைடுகள் (Si4−) போன்ற வழிப்பொருட்கள் நிராற்பகுப்பு அடைந்து அமோனியா, பாசுபீன் மற்றும் சிலேன்களாக உருவாகின்றன. M-NR2, M-PR2,மற்றும் M-SiR3 பிணைப்புகள் கொண்ட மூலக்கூற்று சேர்மங்களில் வரிசையொப்பு வினைகள் நிகழ்கின்றன.
மேற்கோள்கள்
பகுப்பு:வேதி வினைகள்
காரணைபுதுச்சேரி ஊராட்சி
காரணைபுதுச்சேரி ஊராட்சி (Karanaipuducheri Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்குளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2636 ஆகும். இவர்களில் பெண்கள் 1309 பேரும் ஆண்கள் 1327 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆடுதுறை - 36 (நெல்)
வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (TRRI), 1980 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
காலம்
குறுகியகால நெற்பயிர்களில் ஒன்றான இது, 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.
சாகுபடி
நீர்ப்பாசன வசதியுள்ள தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் ஆடுதுறை - 36 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
மேற்கோள்கள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
நியூ சவுத் வேல்ஸ் பல்கலைக்கழகம்
நியூ சவுத் வேல்ஸ் பல்கலைக்கழகம் (University of New South Wales) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1949 ஆம் ஆண்டு தொடங்கப்பட்டது. 1878 இலிருந்து சிட்னி தொழில்நுட்பக் கல்லூரியாகச் செயற்பட்டுவந்ததாகும்.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
தென்னிந்திய பிலிம்பேர் சிறப்பு விருது
தென்னிந்திய பிலிம்பேர் சிறப்பு விருது என்பது பிலிம்பேர் என்ற இதழால் 1963 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் தென்னிந்தியாவில் வெளியாகும் திரைப்படங்களில் பங்காற்றும் நடிகர்கள், இயக்குநர்கள், தயாரிப்பாளர்கள், இசையமைப்பாளர்கள், திரைப்பட கலைஞர்களுக்கு வழங்கப்படும் விருதாகும்.
மேற்கோள்கள்
சிறப்பு விருது
கர்நாடக வீர சைவம்
கர்நாடக வீர சைவம் பசவண்ணர் என்ற கர்நாடக யோகியான பசவரால் உருவாக்கப்பட்ட வீரசைவத்தின் பிரிவு. ஆனால் அதற்கு முன்னரே வீரசைவத்தின் சில வகைகள் தமிழகத்தில் இருந்து வந்தன.
வரலாறு
பசவண்ணருக்கு காலத்தால் முற்பட்ட யோகி ராமையா என்பவர் அவரது முன்னோடி எனப்படுகிறது. கதம்ப நாட்டு அரசன் காமதேவனின் தார்வார் பகுதியை சார்ந்த சோமேஸ்வரன் கோவிலில் உள்ள கல்வெட்டு ஆதாரமாகச் சுட்டிகாட்டப்படுகிறது. இதில் யோகி ராமையா ஜைன மத துறவிகளோடு வாதப்போர் செய்து தோற்று போனதாகவும் அதனால் தன் தலையை தானே துண்டித்து கொண்டதாகவும், சிவபெருமான் அவருக்கு மீண்டும் உயிர் தந்ததாகவும் இதனை அறிந்த பிஜ்ஜலன் என்ற அரசன் பாராட்டி விருந்தளித்து பல கிராமங்களை நிவந்தமாக அளித்தாகவும் எழுதப்பட்டு இருக்கிறது.
பசவபுராணம் என்ற நூல் சிவபெருமானின் அகோரம், தத்புருஷம், சத்யோஜாதம், வாமதேவம், ஈசானம் ஆகிய ஐந்து முகங்களில் இருந்து ஏகோராமர் பண்டித ராத்லாரர், இரேவனர், முரலர், விஸ்வராத்யாயர் ஆகிய ஐந்து ஞானிகள் பசவண்ணருக்கு முற்பட்டே தோன்றினர் என்கிறார்கள்.
வீரசைவ கோட்பாடுகள்
லிங்காசாரம் என்பது மத ஒழுக்கம் என்பது. வீரசைவன் பிறந்து சில மணி நேரங்களிலேயே அவன் கழுத்தில் சிவலிங்கம் அணிவிக்கப்படுகிறது. அது அவன் சாவு வரையிலும் கூடவே வரும். ஜாதிவேறுபாடு, தீண்டாமை, தேவையற்ற சடங்குகள் போன்றவற்றை விலக்குகிறது. சகல உயிர்களும் சிவனின் அம்சம் இருப்பதினால் அதை பேதப்படுத்தி காண்பது பாவம்.
சதாசாரம் என்பது நல்லொழுக்கம். அது பொதுவான ஒழுக்க நெறிகளால் ஆனது. சிவாசாரம் என்பது சிவபக்திக்கான நெறிகள். விருத்தியாசாரம் என்பது அன்றாட செயல்களில் தொழில்களில் உள்ள ஒழுக்கமாகும். கணாசாரம் என்பது ஒரு குழுவாக லிங்காயதர்கள் வாழ்வதற்கான நெறிகளைப் பேசுகிறது. இது தவிர குரு, லிங்கம், சங்கமம் திருவடி துலக்கல், திருவமுது, திருநீறு, ருத்ராட்சம் மந்திரம் என எட்டுவகையான காப்பு முறைகளும் வீர சைவத்தில் சொல்லப்படுகிறது.
ஆறுவகைபயிற்சி வீரசைவர்களுக்கு கொடுக்கப்படுகிறது. ஷட்தளம் என்ற பரிபாஷையில் வீரசைவ ஞானிகள் அழைக்கிறார்கள். தினசரி லிங்கபூஜை செய்வது போன்றவை இதிலடங்கும். அவ்வாறு தினமும் வைத்திருக்கும் சிவலிங்கத்திற்கு இஷ்டலிங்கம் என்று பெயர். வீரசைவம் என்பது கர்நாடக மாநிலத்தில் பெருவாரியான மக்களால் பின்பற்றப்பட்டாலும் தமிழகத்தில் கும்பகோணம், காஞ்சிபுரம், மதுரை, திருப்பரக்குன்றம், சேலம், திருச்சி, தஞ்சை, கோவை, சென்னை, புதுச்சேரி ஆகிய இடங்களில் பல திருமடங்கள் நிறுவப்பட்டு வீரசைவ நெறி கி.பி. பன்னிரெண்டாம் நூற்றாண்டில் இருந்து பரப்பப்பட்டு வருகிறது. 11-ம் நூற்றாண்டில்  தமிழகத்தில் வாழ்ந்த சோழ பேரரசின் ராஜகுருவும், அரசவையின் தலைமை புலவரான கவிச்சக்கரவர்த்தி ஒட்டக்கூத்தர் வீீரசைவம் பின்பற்றி உள்ளார் என்பது குறிப்பிடத்தக்கது.
புதுச்சேரியை அடுத்துள்ள பொம்மபுரம் திருமடமும், திருக்கோவிலுர் கீழையூரிலுள்ள ஞானியார் திருமடம், சிதம்பரம் மௌனசுவாமி தேசிகர் திருமடமும் வீரசைவ நெறியை பரப்பும் கேந்திரங்கள் ஆகும். துறைமங்கல சிவபிரகாசர், திருப்போரூர் ஸ்ரீமத் சிதம்பரசுவாமிகள், சாந்தலிங்க அடிகளார்,    திருமுருக கிருபானந்த வாரியார் சுவாமிகள் ஆகிய தமிழ்ப் பெரியார்களும் இந்த மரபில் வந்த ஞானிகள்.
வீர சைவ மரபில் ஜங்கமம் என்ற கோட்பாடு மிகவும் புகழ்வாய்ந்ததாகும். இதற்கு நேரிடையான பொருள் அசைவது என்பதாகும். இதனாலேயே இந்த நெறிவழியில் துறவு வாழ்வை மேற்கொள்ளுபவருக்கு ஞானியர் ஜங்கமர் என்ற பட்டப் பெயர் மரபு வழியாக வழங்கப்படுகிறது.
வீர சைவமும் சைவ சித்தாந்தமும்
குழந்தைப் பிறப்புத் தீட்டு, இறப்புத் தீட்டு, மாதவிடாய் தீட்டு, பூப்புத் தீட்டு, எச்சில் பட்ட உணவு அல்லது நீர் அருந்துவதால் ஏற்படும் உணவுத் தீட்டு மற்றும் தாழ்குலத்தவர்கள் தீட்டு என ஐந்து தீட்டுகள் சைவ சித்தாந்தத்தில் கடைபிடிக்கப்படுகிறது. ஆனால் வீர சைவர்கள் இத்தகைய தீட்டுகளை கடைப்பிடிக்கப்படுவதில்லை. மேலும் வீர சைவர்கள் பால் பேதம் சொல்லிப் பெண்களை ஆன்மீக விடயங்களில் இருந்தும் ஒதுக்கிவைப்பதும் இல்லை.
வெளி இணைப்புகள்
பகுப்பு:சைவப் பிரிவுகள்
இராப் மைல்சு
இராப் மைல்சு (பிறப்பு: சூலை 23, 1957) என்பவர் மைக்ரோசாப்டின் மிகப் பெறுமதிவாய்ந்த வல்லுனர்களில் ஒருவர் ஆவார். இவர் ஹல் பல்கலைக்கழகத்தில் நிரல் மொழி (சி சாப்) மற்றும் மென்பொருட் பொறியியலில் விரிவுரையாளராகவும் இருந்துள்ளார்.
இராப் பலமுறை வருடாந்திர மைக்ரோசாப்ட் இமேஜின் கோப்பையின் நடுவர் குழுவில் உறுப்பினராக இருந்துள்ளார். 2009-ல், இராப் மென்பொருள் வடிவமைப்பு போட்டியின் "தலைவராக" தேர்ந்தெடுக்கப்பட்டார்.
இராப் தற்போது தி சி4டிஐ பீட்டாவில் ஹல் எண்ணிம குழுமத்தின் ஒரு பகுதியாக மாதாந்திர அர்டுயினோ வன்பொருள் குழுமத்தை நடத்துகிறார்.
வெளி இணைப்புகள்
பகுப்பு:1957 பிறப்புகள் பகுப்பு:பிரித்தானிய அறிவியல் எழுத்தாளர்கள் பகுப்பு:வாழும் நபர்கள்
பந்தளம் பாலம்
பந்தளம் பாலம் (Pandalam Bridge) என்பது, இந்தியாவின் கேரளாவிலுள்ள பந்தளம் சந்தியை இணைக்கக்கூடிய ஒரு பாலமாகும். கேரள பொதுப்பணித் துறை இந்தப் பாலத்தைக் கட்டுவதற்கு ஆணையிட்டு 2016 டிசம்பரில் பொதுமக்கள் பயன்பாட்டிற்காக திறக்கப்பட்டது. பாலத்தின் கட்டுமான மதிப்பு 4.20 கோடி ரூபாய் ஆகும்.
இந்தப் பாலம் 19.35 மீட்டர் நீளமும் 14.6 மீட்டர் அகலமும் கொண்டது மற்றும் இருபுறமும் 1.5 மீட்டர் அகலமுள்ள பாதசாரிகளுக்கான பாதை உள்ளது.
தமிழர் நகைத் தொழில்நுட்பம்
ஆண்களும் பெண்களும் பல்வேறு வகையான அணிகலன்களை அணிவது தமிழர் பண்பாட்டின் ஒரு முதன்மைக் கூறு ஆகும். பண்டைக் காலம் தொட்டு கல், நார், எலும்பு, பல், தங்கம், செம்பு, நவமணிகள் எனப் பல்வேறு பொருட்களைக் கொண்டு நகைகளைச் செய்வர். நகைகளைச் செய்வதற்கும் தங்கம் போன்ற உலோகங்களை துல்லியமாக கையாழுதற்கும் உயர்ந்த தொழில்நுட்பம் தேவை. இந்த தொழில்நுட்பம் தமிழர் நகைத் தொழில்நுட்பம் அல்லது தமிழர் அணிகலன்கள் தொழில்நுட்பம் எனப்படுகிறது.
சீன தேசிய விண்வெளி நிர்வாகம்
சீன தேசிய விண்வெளி நிர்வாகம் என்பது சீனாவின் முதன்மை விண்வெளி நிறுவனம் ஆகும். சீன விண்வெளித் திட்டத்தை இது முன்னெடுக்கிறது.
தமிழர் நகைத் தொழில்நுட்பம்
மூலங்கள்
தமிழர் நகைத் தொழில்நுட்பம் பற்றி சிலப்பதிகாரம் முதற்கொண்ட பல்வேறு தமிழ் இலக்கியங்கள் விரிவான தகவல்களைக் கொண்டுள்ளன. ஐம்பெருங் காப்பியங்கள் அனைத்தும் அணிகலன்களை முதற்கொண்டு பெயரிடப்பட்டதில் இருந்து தமிழர் வாழ்வியலில் நகைத் தொழில்நுட்பத்தின் முக்கியத்துவத்தை உணரலாம்.
சீன தேசிய விண்வெளி நிர்வாகம்
சீன விண்வெளித் திட்டம் 1956 தொடக்கம் இருந்து வந்தாலும், சீன தேசிய விண்வெளி நிர்வாகம் என்ற நிறுவனம், அதன் தற்போதைய ஒழுங்கமைப்பின் 1993 ஆம் ஆண்டு அமைக்கப்பட்டது.
பகுப்பு:விண்வெளி நிறுவனங்கள்
சூனியக்காரி
சூனியக்காரி என்பவர் பெண்ணை ஒத்த ஒரு புராண அல்லது பழமையான உயிரினம் ஆகும். இது பெரும்பாலும் தெற்காசியா மற்றும் தென்கிழக்கு ஆசியாவில் காணப்படும் ஒரு பேய் எதிர்வினையாகவும் இருக்கலாம். இது குறிப்பாக இந்தியா, வங்களாதேசம், நேபாளம் மற்றும் பாக்கித்தானிலும் பிரபலமாக உள்ளது. ஒரு சூனியக்காரி பொதுவாக "ஒரு தீமையான உயிரினமாக" குறிப்பிடப்படுகிறது. மேலும் இது பெரும்பாலும் மரங்களில் ஒட்டிக்கொண்டிருப்பதாகக் கூறப்படுகிறது. எனவே இதனை மரம்-ஆவி என்றும் அழைக்கப்படுகிறார். thumb| இந்து நம்பிக்கையின்படி, [[டாகினி|மந்திரவாதிகளாக மாறி காளி தேவிக்கு சேவை செய்யலாம்.]]
தோற்றம்
தென்கிழக்கு ஆசியாவில், சூனியக்காரி என்பது பிரசவத்தின்போது, ​​கர்ப்பமாக இருந்தபோது அல்லது பரிந்துரைக்கப்பட்ட "அசுத்தத்தின் போது" இறந்த ஒரு பெண்ணின் ஆவியாகக் குறிப்பிடப்படுகிறது. தூய்மையற்ற காலம் என்பது இந்தியாவில் பொதுவான மூடநம்பிக்கையாகும். இங்கு ஒரு பெண் மாதவிடாய் காலம் மற்றும் குழந்தை பெற்றெடுத்த பின் வரும் பன்னிரண்டு நாட்களும் பெண், தூய்மையற்றவள் என்று கூறப்படுகிறது. சில ஆதாரங்களின்படி, இந்தியாவில், ஒரு பெண் இயற்கைக்கு மாறான மரணம் அல்லது பிரசவத்தின் போது, ​​குறிப்பாகத் தீபாவளியின் போது மரணமடைந்தால், ​​அவள் சூனியக்காரி ஆகிவிடுவாள்.
வடிவம்
சூனியக்காரியின் வடிவமாகத் தொய்வான மார்பகங்கள், கருப்பு நாக்கு மற்றும் அடர்த்தியான கரடுமுரடான உதடுகளுடன் மிகவும் அசிங்கமாக விவரிக்கப்படுகிறது. இருப்பினும் சில நேரங்களில் இவளுக்கு வாய் இல்லை என்று கூறப்படுகிறது. இவள் பானை வயிற்றுடன், நீண்ட நகங்கள் போன்ற கைகள் மற்றும் சிராய்ப்பு, நீண்ட அந்தரங்க முடியினைக் கொண்டிருக்கலாம். பெரிய கோரைப்பற்கள் கொண்ட பன்றி முகங்கள் அல்லது கூர்மையான தந்தங்கள் மற்றும் நீண்ட, காட்டு முடிகள் கொண்ட மனித முகங்கள் கொண்டவை என்றும் விவரிக்கப்படுகிறது. இவள் சில சமயங்களில் ஒரு நியாயமான முன் மற்றும் கருப்பு பின்புறம் கொண்டவள் என்று விவரிக்கப்படுகிறாள். ஆனால் இவள் எப்போதும் தன் கால்களைப் பின்னோக்கித் திருப்பிக் கொள்கிறாள்.
மேற்கோள்கள்
பகுப்பு:மூடநம்பிக்கைகள்
நீல வளையமுள்ள எண்காலி
நீல வளையமுள்ள எண்காலி அல்லது நீல வளைய சாக்குக்கணவாய் (blue-ringed octopus) என்பது எண்காலி குடும்பத்தைச் சேர்ந்த கொடிய நஞ்சுள்ள கடல்வாழ் உயிரினம் ஆகும். இதில் உள்ள நான்கு இனங்கள் இருக்கின்றன. இவற்றின் உடலில் உள்ள நீல நிற வளையங்களால் இவை இப்பெயர் பெற்றன. இவ்வகை உயிரினங்கள் பசிபிக் பெருங்கடல், இந்தியப் பெருங்கடல் பகுதியில் சப்பானில் இருந்து ஆத்திரேலியா வரையிலான கடல் பகுதியின் அலை குளங்கள், பவளப் பாறைகள் ஆகிய பகுதிகளில் காணப்படுகின்றன. இவற்றின் முதன்மை வாழிடப்பரப்பு என்பது நியூ சவுத் வேல்ஸ், தெற்கு ஆஸ்திரேலியா, மற்றும் வடக்கு மேற்கு ஆஸ்திரேலியாவைச் சுற்றி உள்ளது. இவை உலகின் மிக ஆபத்தான கடல்விலங்காக குறிப்பிடப்படுகின்றன. இவை சிறியதாக 12 to 20 cm  அளவிலானவையாக உள்ளன. மேலும் ஒப்பீட்டளவில் மந்தமான இயல்புயவையாக உள்ளவை, இவற்றை தொடுவது மனிதர்களுக்கு ஆபத்தானது. இவற்றின் நஞ்சு, மனிதர்களைக் கொல்ல போதுமான சக்திவாய்ந்ததாக உள்ளது.
மேற்கோள்கள்
பகுப்பு:கடல்வாழ் உயிரினங்கள்
லோமாய்விட்டி மாகாணம்
மக்கள்
இங்கு 16,461 மக்கள் வாழ்கின்றனர். இவர்களில் 8,651 பேர் ஆண்கள், 7,810 பெண்கள் ஆவர். 15,022 பிஜியர்களும், 494 பிஜி இந்தியர்களும், 945 ஏனைய இனத்தைச் சேர்ந்த மக்களும் வாழ்கின்றனர்.
நான் போட்ட சவால்
நான் போட்ட சவால் (Naan Potta Savaal) 1980 ஆம் ஆண்டு வெளிவந்த தமிழ்த் திரைப்படமாகும். புரட்சிதாசன் இயக்கத்தில் வெளிவந்த இத்திரைப்படத்தில் ரஜினிகாந்த், ரீனா மற்றும் பலரும் நடித்துள்ளனர்.
லோமாய்விட்டி மாகாணம்
சான்றுகள்
பகுப்பு:பிஜி
நான் போட்ட சவால்
பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் இப்படத்தின் இயக்குநரும் கவிஞருமான புரட்சிதாசன் இயற்றினார்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:எம். ஆர். ராதா நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
சார்லஸ் பிரட்டன்
சார்லஸ் பிரட்டன் (Charles Brutton, பிறப்பு: சனவரி 20 1899, இறப்பு: மே 11 1964 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 82 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1899 பிறப்புகள் பகுப்பு:1964 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:டொர்செட் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
ஏமாற்றி (சதுரங்கம்)
சதுரங்கத்தில், ஏமாற்றி (decoying) என்பது எதிரி காயை வலையில் அகப்பட செய்யப்படும் உத்தியாகும். பொதுவாக எதிரி ராஜா அல்லது ராணியை நஞ்சான கட்டத்திற்கு தனது காயைப் பலியிடுவதன் மூலம் கட்டாயப்படுத்திச் செல்ல வைப்பதாகும்.
உதாரணம்
இந்தப் படத்தில் இரண்டு தனித்த ஏமாற்றிகள் எடுத்துக்காட்டப்பட்டுள்ளன. இப்படத்தில் கருப்பு விளையாட வேண்டும். முதலில் வெள்ளை இராணியை  c4 க்கு வரச்செய்து குதிரையால் இரட்டைத் தாக்குதல் செய்தல் : '''1... Rxc4! 2. Qxc4'''. a3-கட்டத்தின் ஒரே காப்பானை வீழ்த்துதல் மூலம் இரட்டைத் தாக்குதல் நடத்துதல்: '''2... Qxb2!+ 3. Rxb2 Na3+ 4. Kc1'''. முடிவாக சக்சுவாங் மூலம் ராஜாவை ஏமாற்றி  b2 கட்டத்திற்கு செல்ல வைத்தல்: 4... Bxb2+. அதன் பிறகு 5.Kxb2 Nxc4+ 6.Kc3 Rxe4, அல்லது 5.Kd1 Nxc4, நகர்த்துதலின் மூலம் கருப்பு இரண்டு சிப்பாய்கள் அதிகமாகப் பெற்று ஆட்டத்தை எளிதாக வெல்ல முடியும்.
ஏமாற்றி உத்திக்கு சிறந்த உதாரணம் 1961ல் பிளட்டில் நடைபெற்ற மிகவும் பிரசிதிப்பெற்ற பெட்ரோசியன் எதிர் பாச்மான் ஆட்டம். அவ்வாட்டத்தில் இராணி பலியிடப்பட்டது.
குறிப்புகள்
பகுப்பு:சதுரங்க உத்திகள்
நியூகாசில் பல்கலைக்கழகம் (ஆத்திரேலியா)
நியூகாசில் பல்கலைக்கழகம் (University of Newcastle, Australia) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் நியூகாசில் நகரத்தில் அமைந்துள்ளது. 1965 ஆம் ஆண்டு தொடங்கப்பட்டது.
பகுப்பு:ஆஸ்திரேலியப் பல்கலைக்கழகங்கள் பகுப்பு:நியூ சவுத் வேல்ஸ்
சூப்பர்நேச்சுரல் (தொலைக்காட்சித் தொடர்)
சூப்பர்நேச்சுரல் (supernatura) (Supernatural) என்பது ஒரு அமெரிக்க நாடக/திகில் வகை தொலைக்காட்சித் தொடர் ஆகும். இதில் சாம் வின்செஸ்டராக ஜெரெட் படலெக்கியும் (Jared Padalecki), டீன் வின்செஸ்டராக ஜென்சென் அக்லெஸ்ஸும் (Jensen Ackles) நடித்துள்ளனர். சகோதரர்களான இவர்கள் தீய சக்திகளையும் பிற அசாதாரண உருவங்களையும் வேட்டையாடுகின்றனர். இந்தத் தொடரானது பிரிட்டிஷ் கொலம்பியாவில் வன்கூவர் என்ற இடத்தில் 2005 ஆம் ஆண்டு செப்டம்பர் 13 அன்று, த டபள்யூ.பி (The WB) தொலைக்காட்சியினால் ஆரம்பிக்கப்பட்டு படமாக்கப்பட்டது. மேலும் இந்தத் தொலைக்காட்சி நிறுவனம் இப்போது த சி.டபள்யூ (The CW) தொலைக்காட்சியின் ஒரு அங்கமாகியுள்ளது. இதை உருவாக்கியது எரிக் கிரிப்கே ஆவார், வொண்டர்லேண்ட் சவுண்ட் அண்ட் விசன் நிறுவனத்துடன் வார்னர் பிரதர்ஸ் தொலைக்காட்சியும் இணைந்து இந்தத் தொடரைத் தயாரித்தது. இதற்கு கிர்ஸ்டோபர் லென்னெர்ட்ஸ் மற்றும் ஜே குரூஸ்கா இருவரும் சுழல்முறையில் இசை அமைத்திருந்தனர். தயாரிப்பின் நான்காவது பருவத்தில் முந்தைய செயற்குழுத் தயாரிப்பாளர்கள் கிம் மேனர்ஸ் நுரையீரல் புற்றுநோயால் இறந்ததால் எரிக் கிரிப்கே (Eric Kripke), மேக் (McG) மற்றும் ராபர்ட் சிங்கர் (Robert Singer) ஆகியோர் தற்போதைய செயற்குழுத் தயாரிப்பாளர்களாக உள்ளனர்.
2009 ஆம் ஆண்டு செப்டம்பர் 10 அன்று இதன் ஐந்தாவது பருவம் வளரத் தொடங்கியது. 22 பாகங்களைக் கொண்டு, தொடரின் முக்கியக் கதைக்கரு முடிக்கப்படும்.
கருத்து மற்றும் உருவாக்கம்
thumbnail|alt= |அமெரிக்க நகர கற்பனைக் கதைகளின் "ஒவ்வொரு துளியும் உலகின் ஏதாவது புராணக்கதைகளிலிருந்தும் வெளிவந்ததாகவே உள்ளன" என்று படைப்பாளரான எரிக் கிரிப்கே கருதுகிறார். சூப்பர்நேச்சுரலை தொடரைத் தொலைக்காட்சியில் ஒளிபரப்பும் முன்னர், இந்தத் தொடரை உருவாக்கிய எரிக் கிரிப்கே அதனை மேம்படுத்த சுமார் 10 வருடங்கள் உழைத்திருந்தார். இவர் தனது குழந்தைப் பருவத்தில் நகர புராணக்கதைகளின் மீது ஈர்ப்பைக் கொண்டிருந்தார். அவர் சூப்பர்நேச்சுரலை ஒரு திரைப்படமாக எடுக்க நினைத்திருந்த போதும் அதனைத் தொடராக எடுப்பதற்கு வெற்றிகரமான களம் அமையாததால் பல ஆண்டுகளைச் செலவளித்திருந்தார். இறுதியான தயாரிப்பாக வெளிவருவதற்கு முன்னதாக இதன் கருத்து பல்வேறு கட்டங்களைக் கடந்திருந்தது. இதன் பிரதான சிந்தனை தொகைநூல்களில் இருந்து எடுக்கப்பட்டிருந்தது. சிறுபக்க செய்தித்தாள் செய்தியாளர்களில் சிலர் நாடு முழுவதும் வேனில் சுற்றி "உண்மையைக் கண்டறிய தீயசக்திகளிடம் போராடுகின்றனர்". கிரிப்கே இதை ஒரு சாலைப் பயணத் தொடராக இருக்க வேண்டுமென எண்ணினார். இதைப் பற்றி எண்ணுகையில் "இது இந்தக் கதைகளைச் சொல்வதற்கு சிறந்த வாகனமாகும், ஏனெனில் இது தெளிவானது, சிறும சிறப்பையும் அமெரிக்கர்களின் தனித்தன்மையையும் வாய்ந்தது... இந்தக் கதைகள் நாடுமுழுவதும் உள்ள நகரங்களில் நடக்கிறது. மேலும் இந்தக் கதைகளில் அதிகமான அறிவு நுட்பங்களைக் கொண்டு இயக்கி இருக்கின்றனர்." WB தொடரான டார்ஜனுக்காக ஏற்கனவே இவர் கதை எழுதியிருந்தார், கிரிப்கேவின் இந்த நீண்ட கால சிந்தனையை நெட்வொர்க்கிற்கு கூற வாய்ப்பு வழங்கப்பட்டது. மேலும் அவர் இந்த வாய்ப்பை சூப்பர்நேச்சுரலுக்காக பயன்படுத்திக் கொண்டார். இருந்தபோதும், நெட்வொர்க் சிறுபக்க செய்தித்தாள் செய்தியாளர்கள் என்ற சிந்தனையை நிராகரித்தது. எனவே கிரிப்கே கடைசி நேரத்தில் தோன்றிய யோசனையான சகோதரர்கள் பாத்திரத்தை வெற்றிகரமாக செயல்படுத்தினார். லாரன்ஸ், கன்சாஸில் இந்த சகோதரர்கள் இருப்பதாக முடிவு செய்தார். நகர புராணக்கதைகளுக்குப் பிரபலமான இடமான ஸ்டல் இடுகாடு, இதற்கு அருகாமையில் அமைந்திருந்ததால் இந்த முடிவு எடுக்கப்பட்டது.
இரண்டு முக்கிய கதாபாத்திரங்களுக்கும் பெயர் சூட்டும் நேரம் வந்த போது, ஜேக் கெரூஅக்கின் சாலைப் பயண நாவலான ஆன் த ரோடிற்கு மரியாதை செலுத்தும் வகையில் "சல்" மற்றும் "டீன்" எனப் பெயரிட கிரிப்கே முடிவெடுத்தார். இருந்தபோதும், "சல்" என்ற பெயர் முக்கிய பாத்திரத்திற்கு பொருத்தம் இல்லாமல் இருப்பதாகக் கருதினார். எனவே அதன் பெயரை "சாம்" என மாற்றினார். நடிகர் ஹாரிசன் போர்டைத் தொடர்பு படுத்தி சகோதரர்களின்' கடைசிப் பெயர் "ஹாரிசன்" என இருக்க வேண்டும் என்பது இவரின் முக்கியமான நோக்கமாக இருந்தது, "டெவில்-மே-கேர் படத்தின் ஹான் சோலோவைப் போல் தைரியமானவனாக" டீன் இருக்க வேண்டுமென கிரிப்கே விரும்பினார். இருந்தபோதும், கன்சாஸில் சாம் ஹாரிசன் என்பவர் வாழ்ந்து வந்தார், அதனால் சட்ட காரணங்களினால் பெயர் மாற்றப்பட்டது. வின்செஸ்டர் மிஸ்டரி வீட்டின் மேல் உள்ள ஆர்வத்தாலும் மேலும் "ஒரு மேற்கத்திய நவீன" முறையில் தொடரைக் கொடுக்க விருப்பப்பட்டதாலும், "வின்செஸ்டர்" என்ற குடும்பப் பெயரை வைக்க கிரிப்கே உறுதியாக முடிவெடுத்தார். எனினும், இதுவும் பிரச்சினைகளை ஏற்படுத்தியது. முதல் பெயரான சாம் மற்றும் டீனின் அப்பாவின் பெயர் "ஜேக்" ஆகும், மேலும் ஜேக் வின்செஸ்டர் என்பவர் கன்சாஸில் வாழ்ந்து வந்தார், அதனால் கிரிப்கே பாத்திரத்தின் பெயரை "ஜான்" என மாற்றும்படி கட்டாயப்படுத்தப்பட்டார்.
வளரும் போது, கிரிப்கே த டக்ஸ் ஆப் ஹசர்டு மற்றும் நைட் ரைடர் போன்ற சிக்நேச்சர் கார்களைக் கொண்ட தொலைக்காட்சி நிகழ்ச்சிகளால் ஈர்க்கப்பட்டிருந்தார். அதனால் சூப்பர்நேச்சுரலில் அதில் ஒன்றை சேர்க்கும் படி அவரைத் தூண்டியது. இவர் தொடக்கத்தில் '65 மஸ்டங் கார் இருக்க வேண்டுமென நினைத்தார், ஆனால் அவரது அண்டை வீட்டார் அவரை '67 இம்பலா காரைப் பயன்படுத்த சம்மதிக்க வைத்தனர், "நீ காரின் அறையில் பொருந்திக்கொள்ளலாம்" ஏனெனில் "உனக்கு அந்த கார் வேண்டும், ஆனால் ஒளியில் மக்கள் அதற்குப் பக்கத்தில் நிறுத்தும் போது, அவர்களது கதவைப் பூட்டிக் கொள்வர்." கிரிப்கே கருத்துரைக்கும் போது, "இது ஒரு உயர்தர வகைக் காராகும், மேலும் இது வசதியான சவாரி இல்லாதது அதனால் தான் இது ஆட்டோமொபைல் ரசிகர்களின் நம்பகத்தன்மையை கூட்டியிருக்கும் என நான் நினைக்கிறேன். இது கடுமையாகப் போட்டியிடும் ஒரு வலிமை மிகுந்த காராகும், மேலும் அதனால் தான் மக்கள் இதை அணுகுகிறார்கள் என நினைக்கிறேன், மேலும் நமது நிகழ்ச்சிக்கு இதன் பாணி மிகவும் பொருத்தமாக உள்ளது" எனக் கூறியுள்ளார்.
கிரிப்கே ஏற்கனவே இந்தத் தொடரை பற்றி விளக்கமாக பாக்ஸ் தலைமையதிகாரி பீட்டர் ஜான்சனிடம் கூறியிருந்தார், பிறகு வொண்டர்லேண்ட் சவுண்ட் அண்ட் விசனுக்கு ஜான்சன் டிவியின் அதிபராகப் பொறுப்பேற்ற பிறகு அவர் கிரிப்கேயை தொடர்பு கொண்டார். ஜான்சன் விரைவில் இணை-செயற்குழுத் தயாரிப்பாளராக ஒப்பந்தம் செய்து கொண்டார், இதன் படி ஒண்டர்லேண்ட் உரிமையாளர் McG செயற்குழுத் தயாரிப்பாளராகப் பொறுப்பேற்றார், இதனுடன் தயாரிப்பு நிறுவனம் வெள்ளோட்ட நிகழ்ச்சியை எடுக்கத் தயார் செய்யப்பட்டது. இது இதற்கு முன்னால் படமாக்கப்பட்டிருக்கலாம், எனினும், கதை எழுதப்பட்ட பதிப்பு விவகாரங்கள் கையாளப்பட வேண்டியிருந்தது. தொடக்கத்தில், சகோதர்கள் இருவரும் அவர்களது தந்தையால் வளர்க்கப்படவில்லை, ஆனால் அவர்களது அத்தை மற்றும் மாமாவினால் வளர்க்கப்பட்டனர். இதில், வெள்ளோட்ட பாகத்தில் டீன் சாமின் உதவியை நாடி வரும்போது அவன் சூப்பர்நேச்சுரல் உண்மை என சாமிற்கு நம்பவைக்க வேண்டியிருந்தது. இருந்தபோதும், உருவாக்கப்பட்ட பின்கதை மிகவும் சிக்கலாக இருப்பதாக கிரிப்கே உணர்ந்தார், மேலும் அதில் மீண்டும் பீட்டர் ஜான்சனுடன் வேலைசெய்து சகோதரர்களின் அப்பா அவரை வேட்டையர்களாக வளர்ப்பதாக மாற்றம் செய்தார். கதையின் எழுத்து வடிவம் பல கூடுதலான திருத்தங்களுக்கு சென்று வந்தது. அதில் ஒரு நல்ல யோசனையாக சாமின் கேர்ல்பிரண்ட் ஜெசிகாவும் தீயசக்தியால் கொல்லப்படுகிறார், இது சாமை டீனுடன் இணைந்து வேட்டையாடத் தூண்டுகிறது; எனினும், ஜெசிகாவின் இறப்பே சாமின் தூண்டிவிடுவதற்கு ஒரு நல்ல பொருத்தமான காரணம் என கிரிப்கே நினைத்தார், எனவே அவர்களிடம் இருந்து "கதைமுடிவிற்கு ஆதரவளிக்க" ஜெசிகாவை சாமின் அம்மா இறந்தது போலவே கொலை செய்யப்படுவதாகக் காட்டுகிறார். பிற திருத்தப்பட்ட கருத்தாக டீன் ஒரு தொடர்கொலைகாரன் என சாம் நம்புவதாகவும் அதுவே அவர்களது அப்பா கொலை செய்யப்படக் காரணம் என காட்டியிருந்தார், மேலும் அவர்களது அப்பா ஜெசிகா இறந்த இடத்திலே இறக்கிறார். வெள்ளோட்ட பாக படப்பிடிப்பிற்குப் பிறகு இயக்குனரான டேவிட் நட்டர் இந்த தொடரை மேற்கொண்டு நடத்த ஒப்புதல் அளித்தார். இவர் ஏற்கனவே கிர்க்கெயுடன் டார்ஜன் தொடரில் வேலை செய்திருந்தார். இந்தத் தொடர் குறிப்பிடத்தக்க வகையில் முன்னேறியபோது, கிரிப்கே வேறு ஒருவரின் தயாரிப்பில் வேலை செய்ய விரும்பிய போதும் ராபர்ட் சிங்கர் செயற்குழு தயாரிப்பாளாராக கொண்டுவரப்பட்டார். தொடரின் கற்பனை சம்பவங்களை வடிவமைக்க உதவியாக த X-பைல்ஸில் ஏற்கனவே வேலை செய்திருந்த ஜான் ஷிபன் இணை-செயற்குழுத் தயாரிப்பாளராக நியமிக்கப்பட்டார்.
கிரிப்கே இந்தத் தொடரை மூன்று பருவங்களாக திட்டமிட்டார், ஆனால் பிறகு இது ஐந்தாக விரிவாக்கப்பட்டது, மேலும் குறிப்பிடப்பட்ட பருவத்திலே முடிக்கப்படும் என நம்பப்படுகிறது.
எழுத்து
கிரிப்கேவும் நகர புராணக்கதையைப் பற்றி ஆய்வு செய்ய உதவியாக பிற உதவியாளர்களான ஐந்து எழுத்தாளர்களும் முதல் பருவத்தில் பணியமர்த்தப்பட்டிருந்தனர். எழுத்தாளர்கள் அடிக்கடி வெவ்வேறு குழுக்களாக பிரிந்தும் சேர்ந்தும் கொடுத்த ஒத்துழைப்பால் தொடரின் பெரும்பாலான எழுத்து வேலைகளை முடித்தனர். ஒவ்வொரு பருவத்தின் தொடக்கத்திலும், தொடரின் குறிப்பிட்ட பகுதியை வளர்ச்சியுறுவதற்கு ஒதுக்கப்பட்ட எழுத்தாளர்கள் ஒன்று சேர்க்கப்பட்டு அவர்களது யோசனைகளை தெரியப்படுத்துவர். கதைக்கான ஒவ்வொரு யோசனையும் உலர்ந்த அழிக்கும் பலகையில் சுருக்கமாய் குறிப்பிடப்படும், கிரிப்கேயும் பாப் சிங்கரும் அந்த யோசனைகளுக்குத் தேவையான திருந்தங்களைச் செய்வர். பின்னர், கதையின் எழுத்துப் படிவம் எழுதப்பட்டது, மேலும் பிற பாகங்களைப் போன்றே எழுதப்பட்ட தொணி அமைந்துள்ளதா என்பதை நிச்சயப்படுத்த கிரிப்கே அதை வாசித்துப் பார்ப்பார். முதல் பருவத்தின் போது இந்த வேலை மிகவும் கடினமாக இருப்பதாக கிரிப்கே உணர்ந்தார், ஆனால் பணியில் "நிகழ்ச்சியின் உண்மையான பாணியை புரிந்துகொண்டபிறகு" மூன்றாவது பருவத்தில் மிகவும் இலகுவான வேலையாக உணர்ந்தார்.
சூப்பர் நேச்சுரலின் பாணியில் போல்டெர்கெய்ஸ்ட் போன்ற திரைப்படங்களின் கடுமையான தாக்கம் இருந்தது—வெகு தூர இடங்களைக் காட்டிலும் குடும்ப சூழ்நிலைகளில் பயங்கர சம்பவங்கள் நடப்பதாக இதில் இருந்தது—மேலும் ஈவில் டெட் 2 மற்றும் ஆன் அமெரிக்கன் வேர்உல்ப் இன் லண்டன் —போல சிறிது நகைச்சுவை கலவையும் இதில் இருந்தது. முந்தையவைகளைப் பற்றி கிரிப்கே அபிப்ராயம் கூறுகையில், "இது உங்களது சொந்த இடத்தில் கூட பயங்கர சம்பவங்கள் நடக்கலாம் என்பதற்கான யோசனை ஆகும். கோதிக் மாளிகையில் உள்ள பிசாசுகளைப் பற்றி எவ்வளவு பார்வையாளர்கள் கவலைப்பட வேண்டும்?" எனக் கூறினார். இது த டூ சிஸ்டர்ஸ் மேலும் ஆசிய திகில் திரைப்படங்களான த ஐ, ஜூ-ஆன் , மற்றும் ரிங் போன்ற பிற படங்களின் தாக்கத்தையும் கொண்டிருந்தது.
இதை உருவாக்கியவரான எரிக் கிரிப்கேயைப் பொருத்தவரை, இந்த நிகழ்ச்சி ஒவ்வொரு வாரமும் பயங்கர உருவங்களை மையமாகக் கொண்டு திட்டமிடப்பட்டது, "வெவ்வேறு திகில் திரைப்படங்களுக்கு ஒவ்வொரு வாரமும் இட்டு செல்லும் மற்றும் வெளிக்கொணரும் ஒரு இயந்திரமாக" சாம் மற்றும் டீன் வின்செஸ்டரை சாதாரணமாக பயன்படுத்த எண்ணினர். சாதாரணமாக "மக்களை முட்டாள்தனமாக பயமுறுத்துவது" இவருடைய தனிப்பட்ட ஆசையாகும். எனினும், ஒரு சில பாகங்களில், திரையில் ஜரெடு படலிகி மற்றும் சாம் வின்செஸ்டர் இருவருக்கும் இடையே ஆன திரைப்பொருத்தத்தை கிரிப்கேயும் செயற்குழு தயாரிப்பாளரான பாப் சிங்கரும் கவனித்தனர். தொடரில் தீய சக்திகளைக் காட்டிலும் இந்த சகோதரர்களைப் பற்றியே கதையை மையப்படுத்திக் கொண்டு செல்ல இது ஏதுவாக அமைந்தது, ஒவ்வொரு வாரமும் தீயசக்திகளைச் சுற்றிய கதைக்கருவில் அடிப்படையாக வின்செஸ்டர்ஸ் தேவைப்பட்டனர். கிரிப்கேவைப் பொருத்தவரை, "...சிலசமயங்களில் இடைவேளையின் பிற்பகுதிவரை தீயசக்திகள் இடம் பெறாது, அனைவரும் ஆர்வமடைந்ததும் முதலில் நாடகத்தை முடிப்போம்."
லாஸ் போன்ற "முடிவில்லாத கற்பனைக்கதை" நிகழ்ச்சியைப் போல் அல்லாமல், சூப்பர்நேச்சுரல்'களின் கற்பனைக் கதைகள் மிகவும் சாதாரணமாக இருக்கவேண்டும் என கிரிப்கே விரும்பினார், அவர் கூறும்போது, "ஒரு பருவத்திற்குப் பிறகு மற்றொரு பருவம் மீண்டும் மற்றொரு பருவமென கற்பனைகளுடன் செல்வது மிகவும் கடினமானது மேலும் அதற்கு தகுந்த திருப்திகரமான பதிலை அளிப்பதும் மிகவும் கடினம்" எனக் கூறியுள்ளார். முந்தைய   X-பைல்ஸ் பாகங்களைப் போன்று அவரது தொடரின் அமைப்பும் இருக்கவேண்டுமென கிர்ப்கெ எண்ணினார், கற்பனைக்கதைகளை அடிப்படையாக கொண்டிருக்கும் பாகங்கள் பல தனிக்கட்டுப்பாடு பாகங்களாகப் பிரியும்— சூப்பர்நேச்சுரல் அதன் கற்பனைக் கதை பாகங்களைத் தொடர்ந்து வழக்கமாக மூன்று தனிக்கட்டுப்பாடு பாகங்களைக் கொண்டிருக்கும். இதன் அடிப்படையில், பார்வையாளர்கள் தொடரைப் பார்க்கும் போது முந்தைய கற்பனைக்கதையின் அனுபவங்கள் இல்லாமல் இருக்கவேண்டும், "எந்த நேரங்களிலும் விருந்தில் கலந்து கொள்ள" முடிய வேண்டும். '
விளைவுகள்
எண்டிட்டி FX போன்ற நிறுவனங்கள் முன்னோட்ட பாகத்தின் வேலைகளுக்கான காட்சி விளைவுகளுக்காக நியமிக்கபட்டனர் —காட்சி விளைவுகள் துறையினர் இப்போது தொடரில் பங்கெடுக்காது தனியாக வேலையைச் செய்கின்றனர். பல நிலைகளைக் கொண்ட உற்பத்தி பணியாளர்களுடன் இவன் ஹேடன் காட்சி விளைவுகள் மேற்பார்வையாளராக பணியாற்றினார். தயாரிப்பு வேலைகளுக்கு முன்னால், சாத்தியமான காட்சி விளைவுகளுக்காக ஹேடன் கதையின் எழுத்துப் படிவத்தைக் கண்டிப்பாக வாசிக்க வேண்டியிருந்தது. எழுத்தாளர்களுடன் கருத்துக் கருந்தாய்விலும் பிறகு ஈடுபட்டார், மேலும் பிறகு நிலையான காட்சி விளைவுகளை வடிவமைத்து பயன்படுத்த சிறப்பு விளைவுகள் மற்றும் சண்டைத்துறையினருடன் ஒருங்கிணைந்து செயல்பட்டார். காட்சி விளைவுகளை சேர்த்ததற்குப் பின்னால் நடிகர்கள் சரியான இடத்தில் காணப்படுவார்களா என்பது போன்ற காட்சி விளைவுகளுக்கு சிறந்த வகையில் காட்சிகள் படமாக்கப்படுகிறது என உறுதி செய்ய இயக்குனருக்கு உதவியாக படப்பிடிப்பின் போதும் ஹேடன் கலந்துகொண்டார். அதன்பிறகு அவர் பதிப்பாளர்களையும் சந்திப்பார். காட்சி விளைவுகள் துறையின் மற்றொரு பண்பானது ஒவ்வொரு சூப்பர்நேச்சுரல் உருவாக்கத்திலும் சில விதிமுறைகளையும் பெளதீகத்தையும் கொண்டிருந்தது, இருந்த போதும் கதைக்கு பயன்படும் வகையில் இருந்தால் அந்த விதிமுறைகள் அடிக்கடி தளர்த்தப்பட்டன.
இசை
சூப்பர்நேச்சுரல் கூட்டிணைப்பு இசைக்குழு மதிப்பை கொண்டிருந்தது, இருந்த போதும் சில நேரங்களில் உண்மையான இசைக்கருவிகளான கிட்டார்கள் மற்றும் செல்லோஸும் பயன்படுத்தப்பட்டன. நம்பிக்கை மாறும் பகுதியான "பெய்த்தில்" வாசிக்க இயலாத பியானோவைக் கொண்டு "புளுசி கோஸ்பெல் இசை" அமைத்ததைப் போன்று தொடரின் குறிப்பிட்ட பாகங்களைத் தொடர்புபடுத்தப் பிரத்தியேக இசைக்கருவிகள் பயன்படுத்தப்பட்டன. மற்ற தொலைக்காட்சி நிகழ்ச்சிகளைப் போல் அல்லாமல், இந்தத் தொடர் இரண்டு இசையமைப்பாளர்களைக் கொண்டிருந்தது: கிரிஸ்டோபர் லெனெர்ட்ஸ் மற்றும் ஜே குருஸ்கா ஆகியோர் அந்த இரண்டு இசையமைப்பாளர்கள் ஆவர். ஒவ்வொரு இசையமைப்பாளரும் ஒவ்வொரு அடுத்த பாகத்திற்கு இசையமைத்தனர், வழக்கமான பாகங்களில் 30 நிமிடங்களுக்குள் நிறைவு பெறும் இசைக்கு அதிகமான நேரம் கொடுத்து எழுதி இசையமைத்தனர். அவர்களுடைய சொந்த பகுதிகளுக்கும் மற்றும் பாத்திரங்களுக்கும் கருப்பொருளை எழுதினர், பாகங்களுக்கு இடையில் வேலைப்பளு அதிகமிருந்த சமயங்களில் ஒருவர் மற்றொருவருக்குத் துணையாக பணிபுரிந்தார். "டெட் இன் த வாட்டர்" பாகத்தில் பகுதி கோண காட்சிகள் அடிக்கடி வரக்கூடியவகையில் இசைவில்லாத ஸ்வரத்தை துணையாகக் கொண்டு அமைக்கப்பட்டிருந்தது, மேலும் "வாட்டர்" மற்றும் "டை" என்ற வார்த்தைகள் பேசப்பட்டதைத் தொடர்ந்து ஏற்படுத்தப்பட்ட குறைந்த சுருதி ஒரு வித "கர்கிலி" ஒலியை கொடுத்தது, இதைப் போன்று பாகங்களின் காட்சிகளில் அவர்களது இசையை புகுத்த முயற்சித்தனர். சகோதரர்கள் மற்றும் அவர்களது அப்பா என குறிப்பிட்ட இடங்களில் இசைக்கும் போது இசையில் சில ஒற்றுமைகள் ஏற்படும், மூன்றாம் பருவத்தில் ஒவ்வொரு பாகங்களிலிலும் வரும் சூப்பர்நேச்சுரல் புராணக்கதைக்கு இசையும் புதிதாக இயற்றப்பட்டது.
இதற்கிடையில் தொடக்க இசைகளும் பாகங்கள் முழுவதும் இசைக்கப்பட்டது, இந்தத் தொடரின் மற்றொரு முக்கியமான பண்பு இதில் வருவது கிளாசிக் ராக் வகை இசையாகும், ஆனால் நெட்வொர்க் இந்த இசையை அனுமதிக்காத காரணத்தால் இந்தத் தொடரை உருவாக்கியவரான எரிக் கிரிப்கே முன்னெச்சரிக்கை நடவடிக்கையாக அந்த முயற்சியைக் கைவிட்டார். பயன்படுத்துவதற்கு மிகவும் செலவிடத்தக்க இவர் விரும்பும் இசைக்குழுக்களில் ஒன்றான லெட் ஜெப்பிலின் கிரிப்கேயின் சொந்தத் தொகுப்பிலிருந்து பெரும்பாலான பாடல்கள் பெறப்பட்டதாகும். புளூ ஒய்ஸ்டர் கல்ட் மற்றும் AC/DC போன்ற இசைக்குழுக்களால் இந்தத் தொடர் ஒரு முறைக்கும் மேலாக அரங்கேற்றப்பட்டுள்ளது. வழக்கமாக பல்வேறு பாடல்கள் ஒவ்வொரு பாகம் முழுவதும் பயன்படுத்தப்பட்டன, மேலும் ஒரு பாகம் தொடங்கும் முன்பாக பழைய நிகழ்ச்சிகளின் முக்கியமான காட்சிகளை ஒளிபரப்பும் "த ரோடு சோ பாரும்" வரிசை முறையில் சேர்க்கப்பட்டிருந்தது. ஆயினும் பாடல்களுக்கும் இசைக்கும் இடையில் ஒரு நல்ல வரியை பயன்படுத்த கிரிப்கே எண்ணினார், சிலநேரங்களில் லெனெர்ட்ஸ் மற்றும் குருஸ்கா இருவரும் தொடர்களுக்கு இடையே வரும் பதினைந்து முதல் இருபது நிமிட இடைவெளியை நிரப்ப சிறிய ராக் வகை போன்ற பாடல்களை எழுதி இசையமைக்க வேண்டியிருந்தது, இதைப் போன்ற பாடல்களின் உரிமத்தைப் பெறுவது மிகவும் விலையுயர்ந்ததாக இருந்தது.
படப்பிடப்பு இடங்கள்
லாஸ் ஏஞ்சல்ஸில் இந்தத் தொடரின் வெள்ளோட்ட பாகங்கள் படம் பிடிக்கப்பட்டன, பிரிட்டிஷ் கொலம்பியாவில் உள்ள [[வன்கூவரில் முக்கிய படப்பிடிப்புகள் நடந்தன. ]] [17] ]] [17] ]] ஆகையால், வழக்கமாக இந்த பகுதியின் இயற்கையான பகுதிகளில் படப்பிடிப்புகள் நடத்தப்பட்டது. "டெட் இன் த வாட்டர்" பாகமானது புண்ட்ஜென் ஏரியில் படமாக்கப்பட்டது, மேலும் இறுதிகாட்சிகளான "சைமன் செட்" க்ளெவ்லேண்ட் அணையில் படமாக்கப்பட்டது. நிகழ்ச்சியில் பயன்படுத்தப்பட்ட பிற இடங்களை கலைத்துறையினரின் உதவியைக் கொண்டு மாறுபாடுகளை உண்டாக்கி அடிக்கடி இரண்டு அல்லது மூன்று தடவைகள் பயன்படுத்தினர். பர்நபியின் ஹெரிடேஜ் பார்க், பிரிட்டிஷ் கொலம்பியா போன்றவை "ரெட் ஸ்கை அட் மார்னிங்கில்" இடுகாடாகவும், "படிக்கை நேர கதைகளின்" கிங்கர்பிரெட்-வீட்டுக்குடிலாகவும் பயன்படுத்தப்பட்டது. அதனுடன், பித்தர் காப்பு மனையின் "அஸிலிம்", ஒரு மருத்துவமனையின் "இன் மை டைம் ஆப் டையிங்", மற்றும் சிறைச்சாலையின் "போல்சம் பிரிசன் புளூஸ்" உள்ளிட்ட ரிவர்வியூ மருத்துவமனையானது தொடரின் பல காட்சிகளில் பங்கு பெற்றது. ஏனெனில் பாகங்கள் வழக்கமாக இருக்கும் இடங்களை மையமாகக் கொண்டிருந்தன, மேலும் படப்பிடிப்பு அடிக்கடி பழைய இராணுவத்தை அடிப்படையாகக் கொண்டு எடுக்கப்பட்டது. இங்கு சில ஆண்டுகளாக மூடிவைக்கப்பட்டிருந்த கட்டடங்கள் அகற்றப்பட்டன, குறுக்குசாலைக் காட்சிகள் போன்ற காட்சி அமைப்புக்காக அமைக்கப்பட்ட இடங்களின் சாலைகள் மட்டும் விடப்பட்டன.
ஆன்லைன் விநியோகம்
தொடரைத் தொலைக்காட்சியில் அறிமுகப்படுத்துவதற்குப் பதிலாக த யாஹூ! மூலம் தொடரின் வெள்ளோட்ட பாகம் ஆன்லைனில் கிடைக்கும் படி வழிசெய்யப்பட்டது, தொடரை ஊக்கமளிக்கும் திட்டத்தின் ஒரு பகுதியாக நெட்வொர்க்கில் ஒரு வாரத்திற்கு முன்பே தொடரை வெளியிடப்பட்டது. த சி.டபள்யூ தொலைக்காட்சியின் இந்த மாறுதலைத் தொடர்ந்து, 2006 ஆம் ஆண்டு டிசம்பர் மாதம் தொடங்கி சூப்பர்நேச்சுரல் பகுதிகள் ஆப்பிலின் ஐடியூன் ஸ்டோரில், CW தொடர்களில் ஆன்லைன் விற்பனைக்கு கிடைக்கும்படி வழிவகுக்கப்பட்ட முதல் தொடராக வெளியிடப்பட்டது. அதைத் தொடர்ந்து வந்த மாதத்தில், நெட்வொர்க் தொடரின் பாகங்களை அதனுடைய வலைதளத்தில் அளவான வணிக இடர்பாடுகளுடன் வழங்க ஆரம்பித்த பிறகு, தொடரின் ஆரம்பத்திற்கு பின் நான்கு வாரங்கள் வரை இவை கிடைக்கும் படி வழிவகை செய்யப்பட்டது. 2007 ஆம் ஆண்டு ஜனவரி 11 அன்று தொடக்கத்தில், ஆஸ்திரேலியாவின் நெட்வொர்க் டென் வார்னர் பிரதர்ஸ் டெலிவிசனுடன் செய்து கொண்ட ஒப்பந்ததின் படி வலைதளத்தின் வழியாக அனைத்து பாகங்களையும் பதிவிறக்கம் செய்ய ஆரம்பித்தது. திருட்டை ஒழிப்பதற்காக, டென் அதன் நாட்டில் தொடக்க ஒளிபரப்பிற்கு ஐந்து நாட்கள் முன்னதாக இரண்டாவது பருவத்தை வெளியிட்டது, இதனால் சூப்பர்நேச்சுரல் என்ற முதல் பெரிய நெட்வொர்க் நிகழ்ச்சி ஒளிபரப்படும் முன்பே ஆஸ்திரேலியாவில் இலவச பதிவிறக்கத்திற்கு கிடைத்தது. பின்வந்த பாகங்களும் தொலைக்காட்சியில் ஒளிபரப்பட்ட சிலமணி நேரங்களில் ஆன்லைனில் கிடைத்தது. ஏறத்தாழ அதே நேரத்தில், மைக்ரோசாப்டின் எக்ஸ்பாக்ஸ் லைவ் மார்கெட்ப்ளேஸிலும் தொடரின் பாகங்கள் பதிவிறக்கம் செய்யக் கிடைத்தது. 2008 ஆம் ஆண்டு செப்டம்பர் மாதத்தில், Amazon.com அதன் கேட்கும் போது கிடைக்கும் புதிய டிவி சேவையைத் தொடங்கியது. விற்பனைக்கு கிடைக்கும் ஏராளமான தொலைக்காட்சி நிகழ்ச்சிகளுடன் சூப்பர்நேச்சுரலும் கிடைத்தது.
DVD மற்றும் புளூ-ரே டிஸ்க் வெளியீடுகள்
2006 ஆம் ஆண்டு செப்டம்பர் மாதம் 5 ஆம் தேதி அமெரிக்காவில் சூப்பர்நேச்சுரலின் முதல் பருவம் ஆறு-டிஸ்க் மண்டலம் 1 டிவிடி பெட்டித் தொகுப்பு வெளியிடப்பட்டது, தொடரின் மூன்றாவது பருவம் வெளியீட்டிற்கு மூன்று வாரங்களுக்கு முன் இது வெளியிடப்பட்டது. முதல் பருவத்தின் 22 பாகங்களுடன், இந்தத் தொகுப்பு டிவிடியில் கூடுதலாக "வெள்ளோட்ட பாகம்" மற்றும் "பேந்தம் டிராவலர்ஸ்" பாகங்களைப் பற்றிய வர்ணனைகள், நீக்கப்பட்ட காட்சிகள், தவறுகள், சுருக்கமான கருத்துகள், மேலும் இரண்டாவது பருவத்தின் வெள்ளோட்டத்தையும் சிறப்பு பகுதிகளாக கொண்டிருந்தது. 2007 ஆம் ஆண்டு செப்டம்பர் 18 அன்று "பருவம் ஒன்று ஸ்டார்டர் பேக்காக" ஸ்மால்வில்லே வின் முதல் பருவம் அந்தத் தொகுப்புடன் இணைக்கப்பட்டது. மண்டலம் 2க்காக, பருவமானது இரண்டு பகுதிகளாக பிரிக்கப்பட்டு, 2006 ஆம் ஆண்டு மே 22 அன்று ஒரு பகுதியும், 2006 ஆம் ஆண்டு ஆகஸ்ட் 21 அன்று மற்றொரு பகுதியும் வெளியிடப்பட்டது; இதன் மொத்த பகுதிகளும் 2006 ஆம் ஆண்டு அக்டோபர் 2 அன்று வெளியிடப்பட்டது.
மூன்றாவது பருவ வெளியீட்டின் இரண்டு வாரங்களுக்கு முன், 2007 ஆம் ஆண்டு செப்டம்பர் 11 அன்று அமெரிக்காவில் இரண்டாவது பருவமானது ஆறு-டிஸ்க் மண்டலம் 1 டிவிடி பெட்டித் தொகுப்பாக வெளியிடப்பட்டது. இது மூன்றாவது பருவத்தின் 22 பாகங்களையும் உள்ளிட்டு, இந்த டிவிடி தொகுப்பு கூடுதலாக பாகங்களின் வர்ணனைகள், நீக்கப்பட்ட காட்சிகள், தவறுகள், ஜேர்டு படலிகியின் தொடக்க திரைச்சோதனை, மேலும் இந்தப் பருவத்தின் இறுதிக் காட்சிகளை உருவாக்கியது பற்றிய சுருக்கமான கருத்துகள் போன்றவற்றை சிறப்பு பகுதிகளாக கொண்டிருந்தது. மண்டலம் இரண்டிற்காக, இந்த பருவமானது மீண்டும் இரண்டு பகுதிகளாக பிரிக்கப்பட்டது, 2007 ஆம் ஆண்டு மே 14 அன்று ஒருபகுதியும், 2007 ஆம் ஆண்டு செப்டம்பர் 10 அன்று மற்றொரு பகுதியும் வெளியிடப்பட்டது; இதன் மொத்த தொகுப்பு 2007 ஆம் ஆண்டு அக்டோபர் 22 அன்று வெளியிடப்பட்டது.
நான்காவது பருவத்தின் வெளியீட்டிற்கு இரண்டு வாரங்களுக்கு முன், 2008 ஆம் ஆண்டு செப்டம்பர் 2 அன்று அமெரிக்காவில் மூன்றாவது பருவமானது ஐந்து-டிஸ்க் மண்டலம் 1 DVD பெட்டித் தொகுப்பாக வெளியிடப்பட்டது, மேலும் இறுதியாக 2008 ஆம் ஆண்டு நவம்பர் 11 அன்று புளூ-ரே வெளியிடப்பட்டது. மூன்றாவது பருவத்தின் அனைத்து 16 பாகங்களையும் உள்ளிட்டு, டிவிடி அளவான சிறப்புபகுதிகளைக் கூடுதலாக கொண்டிருந்தது, இதில் தவறுகளும் இதைப் பற்றிய சுருக்கமான கருத்துகளும் மட்டுமே இருந்தது. இது இந்தப் பருவத்தின் ஒரு டிஜிட்டல் பிரதியையும் கொண்டிருந்தது. பெஸ்ட் பை 1:64 அளவுடைய கிரீன்லைட் தொகுப்புகளின் கருப்பு 1967 செவி இம்பலாவின் பிரதிகளை உள்ளடக்கிய வரையறுக்கப்பட்ட 26,500 பெட்டித் தொகுப்புகள் மட்டுமே வைத்திருந்தது, இந்தக் கார் தொடர் முழுவதும் வின்செஸ்டர்ஸால் பயன்படுத்தப்பட்டதாகும். மண்டலம் 2க்காக, இந்த முறை ஒரு முழுத் தொகுப்பாகவே இந்த தொகுப்பு 2008 ஆம் ஆண்டு ஆகஸ்ட் 25 அன்று வெளியிடப்பட்டது, மேலும் இதன் புளூ-ரேவின் பிரதிகள் 2008 ஆம் ஆண்டு நவம்பர் 10 அன்று தொடங்கியது.
ஐந்தாவது பருவம் வெளியிடுவதற்கு ஒரு வாரத்திற்கு முன், 2009 ஆம் ஆண்டு செப்டம்பர் 1 அன்று அமெரிக்காவில் நான்காவது பருவம் மண்டலம் 1ஆக ஆறு-டிஸ்க் டிவிடி பெட்டித் தொகுப்பு மற்றும் நான்கு-டிஸ்க் புளூ-ரே தொகுப்பு இரண்டுமே வெளியிடப்பட்டது. நான்காவது பருவத்தின் 22 பாகங்களையும் உள்ளிட்டு, வர்ணனைகள், தவறுகள், விரிவாக்கப்பட்ட மற்றும் நீக்கப்பட்ட காட்சிகள், மற்றும் சூப்பர்நேச்சுரலின்' கற்பனைக் கதைகளைப் பற்றிய சுருக்கமான கருத்துகளை இதன் சிறப்பு பகுதிகளாகக் கொண்டிருந்தது. காமிக்-கான் தொகுப்பில் சூப்பர்நேச்சுரல்  டிவிடியும் டார்கெட்டுடன் உபரியாக இணைக்கபட்டிருந்தது' . 'மண்டலம் 2 இன் முதல் இரண்டு பருவங்களுடன், இதன் நான்காவது பருவமும் இரண்டு பகுதிகளாகப் பிரிக்கப்பட்டது, 2009 ஆம் ஆண்டு ஏப்ரல் 27 அன்று ஒரு பாகமும், மற்றும் 2009 ஆம் ஆண்டு செப்டம்பர் 21 அன்று மற்றொரு பாகமும் வெளியிடப்பட்டது; இதன் முழுத் தொகுப்பும் புளூ-ரே பிரதிகளும் 2009 ஆம் ஆண்டு நவம்பர் 2 அன்று வெளியிடப்பட்டது. '
நடிகர்கள் மற்றும் பாத்திரங்கள்
தொடக்கத்தில், சகோதரர்களான சாம் மற்றும் டீன் வின்செஸ்டர், பாத்திரங்களில் நடிக்கும் ஜரெடு படலிகி மற்றும் ஜென்சென் அக்லெஸ் மீது மட்டுமே இந்த தொடரின் முழு கவனமும் இருந்தது, இதில் இவர்கள் நாடு முழுவதும் பயணித்து சூப்பர்நேச்சுரல்களை வேட்டையாடுகின்றனர். த எக்ஸ்-பைல்ஸ் மற்றும் டிவிலைட் ஜோன் போன்ற தொடர்களின் மேல் விருப்பம் கொண்டிருந்ததால் இந்தப் பாத்திரத்தில் நடிக்க படலிகி ஆர்வம் கொண்டார், இந்தத் தொடர்களும் சூப்பர்நேச்சுரல் போலவே இருப்பதை இவர் உணர்ந்தார். "ரெலக்டண்ட் ஹீரோ" சாமை ஒப்பிடுகையில், த மேட்ரிக்ஸின் நியோ மற்றும்   'ஸ்டார் வார்ஸின் லுக் ஸ்கைவால்கர் போன்று நடிக்கவும் அதிக ஆர்வம் கொண்டிருந்தார். மேலும், செயற்குழுத் தயாரிப்பாளர்களான McG மற்றும் டேவிட் நட்டருடன் ஏற்கனவே வேலை செய்த அனுபவமும் படலிகிக்கு இருந்தது, இந்தப் பாத்திரத்தில் நடிக்க படலிகியை டேவிட் நட்டரே அறிவுறுத்தியிருந்தார். தொடக்கத்தில் நட்டர் சாம் பாத்திரத்தில் அக்லெஸையே நடிக்கக் கோரினார், ஆனால் இவர் கதையின் எழுத்துப் படிவத்தை வாசித்த பிறகு டீன் பாத்திரத்தை தேர்வு செய்தார். இவரை நடிக்க அழைக்கப்பட்ட அதே நேரத்தில், WB தொடரான  ஸ்மால்வில்லேயில் ஏற்கனவே பாய்பிரண்டாக நடித்துக் கொண்டிருந்தார். டீன் பாத்திரத்தை அவர் ஏற்றபிறகு,  ஸ்மால்வில்லேவில் அவரது பாத்திரம் நிறுத்தப்பட்டது. '